CELEX: 62020TB0771
Language: mt
Date: 2021-11-10 00:00:00
Title: Kawża T-771/20: Digriet tal-Qorti Ġenerali tal-10 ta’ Novembru 2021 – KS u KD vs Il-Kunsill et (“Rikors għad-danni – Politika estera u ta’ sigurtà komuni – Missjoni Eulex Kosovo – Nuqqas manifest ta’ ġurisdizzjoni”)

17.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/37
            
         
      Digriet tal-Qorti Ġenerali tal-10 ta’ Novembru 2021 – KS u KD vs Il-Kunsill et
      
      (Kawża T-771/20) (1)
      
      (“Rikors għad-danni - Politika estera u ta’ sigurtà komuni - Missjoni Eulex Kosovo - Nuqqas manifest ta’ ġurisdizzjoni”)
      (2022/C 24/49)
      Lingwa tal-kawża: l-Ingliż
      
         Partijiet
      
      
         Rikorrenti: KS, KD (rappreżentanti: F. Randolph, QC, u J. Stojsavljevic-Savic, solicitor)
      
         Konvenuti: Il-Kunsill tal-Unjoni Ewropea (rappreżentanti: A. Vitro, P. Mahnič u K. Kouri, aġenti), Il-Kummissjoni Ewropea (rappreżentanti: Y. Marinova u J. Roberti di Sarsina, aġenti), Is-Servizz Ewropew għall-Azzjoni Esterna (rappreżentanti: S. Marquardt, S. Rodríguez Sánchez-Tabernero u E. Orgován, aġenti)
      
         Suġġett
      
      Talba bbażata fuq l-Artikolu 268 TFUE u intiża sabiex jinkiseb kumpens għad-dannu li r-rikorrenti allegatament ġarrbu wara diversi atti u ommissjonijiet tal-Kunsill, tal-Kummissjoni u tas-SEAE fil-kuntest tal-implimentazzjoni tal-Azzjoni Konġunta tal-Kunsill 2008/124/PESK tal-4 ta’ Frar 2008 dwar il-Missjoni ta’ l-Unjoni Ewropea għall-Istat tad-Dritt fil-Kosovo, EULEX KOSOVO (ĠU 2008, L 42, p. 92), u, b’mod partikolari, waqt l-investigazzjonijiet dwar l-għajbien u l-qtil ta’ membri tal-familja tar-rikorrenti, li seħħew fl-1999 fi Pristina (il-Kosovo), imwettqa matul din il-missjoni.
      
         Dispożittiv
      
      
                  1)
               
               
                  Ir-rikors huwa miċħud minħabba n-nuqqas manifest ta’ ġurisdizzjoni tal-Qorti Ġenerali sabiex tieħu konjizzjoni tiegħu.
               
            
                  2)
               
               
                  KS u KD għandhom ibatu l-ispejjeż tagħhom kif ukoll dawk imġarrba mill-Kunsill tal-Unjoni Ewropea u mill-Kummissjoni Ewropea.
               
            
                  3)
               
               
                  Is-Servizz Ewropew għall-Azzjoni Esterna (SEAE) għandu jbati l-ispejjeż tiegħu.
               
            
         (1)  ĠU C 62, 22.2.2021.